open-index/open-wikipedia-markdown huggingface dataset:
Mariel Hemingway

**Mariel Hemingway** (født 22. november 1961 i California) er en amerikansk skuespiller og forfatter. 

Hemingway ble født i Mill Valley i California som  den tredje datteren til Byra Louise (født Whittlesey) Hemingway og hennes ektemann Jack Hemingway, en forfatter. Hennes søstre er Joan Hemingway (født i 1950) og Margaux Hemingway (født i 1954). Margaux, som arbeidet som skuespiller og modell, døde av en overdose med barbiturater i 1996 i en alder av 42 år. Hennes besteforeldre på farssiden var Hadley Richardson og den anerkjente forfatteren Ernest Hemingway, som Mariel aldri fikk møte, ettersom han begikk selvmord flere måneder før hun ble født. Hemningway ble oppkalt etter den cubanske havnebyen Mariel, en landsby som hennes far og bestefar besøkte jevnlig som idrettsmenn for å fiske. 

Hemingway vokste hovedsakelig opp i Ketchum, Idaho, hvor hennes far bodde, og hvor hennes farfar hadde også brukt mye tid som idrettsutøver og forfatter. Mariel tilbrakte også en del av sin oppvekst i New York City i New York, og i Los Angeles, California. Hemingways første rolle som skuespiller var sammen med søsteren Margaux i filmen Lipstick fra 1976. Filmen ble ikke ansett som spesielt god, men Mariel ble nominert som beste nykommer under utdelingen av Golden Globe Award dette året. Hemingway mest kjente rolle var i regissør Woody Allens film Manhattan fra 1979, som er en romantisk komedie. Mariel var bare seksten år gammel under film-innspillingen, og hun ble nominert til en Oscar for beste kvinnelige birolle. I filmen Personal Best fra 1982 spilte Mariel en bifil idrettsutøver i en film kjent for noe eksplisitt på grunn av kjærlighetsscenene mellom to lesbiske kvinner. 

I 1983 ble det avslørt at Hemingway hadde fått brystene sine forstørret for å kunne spille rollen som en Playboy-modell. Hennes implantater ble fjernet på 1980-tallet fordi de hadde sprukket. Hemingway ble også omtalt i Superman IV: The Quest for Peace fra 1987 som karakteren Lacy Warfield. Hemingway har spilt enten en lesbisk eller bifil kvinne i flere filmer og TV-programmer, inkludert, Personal Best, The Sex Monster, In Her Line of Fire, og i flere episoder av TV-serien Roseanne (Don't Ask, Don't Tell og Desember Bride) og Crossing Jordan. 

Hemingway har bekreftet i flere intervjuer at hun er heterofil, samtidig som hun har sterk tilknytning til homofile og bifile miljøer. Hemingway har vært gift siden 9. desember 1984 med Stephen Crisman. De fikk to døtre sammen: modell Dree Hemingway (født i 1987) og Langley Fox (født i 1989) Fra og med begynnelsen av 2011, var Hemingway romantisk involvert med Bobby Williams.

## Referanser


## Eksterne lenker
* 
* 
*
Ryan Newman (skuespiller)

**Ryan Whitney Newman** (født 24. april 1998 i Manhattan Beach i California) er en amerikansk skuespiller, sanger og modell. Hun er mest kjent for sine roller som Ginger Falcone i *[[Zeke og Luther]]*, Cindy Collins i *Zoom* og Emily Hobbs i *See Dad Run*.

Newman vant Young Artist Award i 2011 for sin rolle i *Zeke og Luther*. Hun ble tidligere nominert for sine roller i *Zoom* og *[[Hannah Montana]]* i henholdsvis 2007 og 2008.

## Referanser


## Eksterne lenker
* 
*
Harald Bastiansen

**Harald Bastiansen** (født 7. mars 1962 i Oslo) er en norsk tidligere ishockeyspiller. Han representerte Furuset Ishockey og var på utlån til Storhamar sommeren 1986, der spilt han to sesonger. Han kom fra moderklubben Forward som også fostret spillere som Åge Ellingsen og Ørjan Løvdal. Bastiansen var en viktig offensiv brikke i Storhamar, særlig i sin andre sesong i Storhamar, sesongen da Erik Kristiansen og Åge Ellingsen spilte i svenske Björklöven.

Bastiansen var også kaptein for Storhamar.

## Meritter
* 6 offisielle landskamper.

## Referanser


## Eksterne lenker
* silarkivet.no
*
Roar Øvstedal

**Roar Øvstedal** (født 1953) er en norsk tidligere ishockeyspiller. Han representerte Manglerud Star, og fikk Gullpucken i 1978.

## Referanser


## Eksterne lenker
*
Richard Armitage (skuespiller)

**Richard Armitage** (født 22. august 1971 i Leicester, England) er en britisk skuespiller, som spiller Thorin Eikenskjold i filmserien Hobbiten.

Armitage hadde flere små roller på tv og film før han i 2002 fikk sin første store TV-rolle, som John Standring i dramafilmen *Sparkhouse*. Etter dette tok han biroller i TV-produksjoner som *Between the Sheets*, *Cold Feet* og *Ultimate Force*. I 2004 opptrådte han i sin første hovedrolle som tekstilfabrikk-eier John Thornton i filmatiseringen av Elizabeth Gaskells roman *North & South*. I 2005 hadde han rollen som Peter MacDuff i en filmatisering av skuespillet *[[Macbeth (skuespill)|Macbeth]]* av William Shakespeare. Hans første større filmrolle kom i filmen *Frozen* fra 2005. I 2006 fikk Armitage rollen som Guy of Gisborne i BBC-serien Robin Hood. Den tredje og siste sesongen av Robin Hood startet 28. mars 2009. 

Armitage fikk rollen som Lucas North i sesong syv av TV-serien *[[Spooks]]*. Rollefiguren ble skrevet inn i serien etter å ha tilbrakt åtte år i ett russisk fengsel med jevnlig tortur. Under innspillingen gikk Armitage med på å bli utsatt for waterboarding for å gjøre en scene mer realistisk. I juli 2010 ble filmingen av sesong 9 ferdig, og Armitage ble skrevet ut av serien i siste episode. I løpet av sesong 9, ble det avslørt at hans karakter egentlig heter John Bateman og hadde drept den virkelige Lucas North like før North ble ansatt ved MI5. Bateman stjal identiteten hans, og tok hans plass ved MI5. 

I mai 2010 fikk Armitage hovedrollen som en tidligere soldat i Special Air Service i TV-serien Strike Back for Sky1. Cinemax og Sky1 ville ha en sesong to kalt *Strike Back: Prosjekt Dawn*, og begynte filmingen i august 2011. Armitage var allerede opptatt med å filme The Hobbit, og dukket opp bare med en gjesteopptreden i den første episoden av den andre sesongen. Armitage spilte nazisten Heinz Kruger i filmen Captain America: The First Avenger som kom ut i juli 2011. I oktober 2010 annonserte regissør Peter Jackson at Armitage var blitt tildelt rollen som Thorin Eikenskjold i filmen The Hobbit. Filmatiseringen av  begynte i mai 2011, og kom på kino i desember 2012. Den andre filmen i serien, , ble offentliggjort i USA den 2. desember 2013. Den tredje filmen, , kom ut i desember 2014.

Armitage fikk rollen som en skolelærer med to tenåringssønner i filmen *[[Into the Storm]]* fra New Line Cinema i 2012. Filmingen fant sted mellom juli og september 2012. Filmen skal etter planen bli lansert i august 2014. I 2018 fikk Armitage en rolle i Ocean's 8 sammen med blant andre Sandra Bullock og Cate Blanchett.

## Referanser


## Eksterne lenker
*
Ståle Eeg Nielsen

**Ståle Eeg Nielsen** (født 9. juni 1951 i Bergen) er en norsk advokat med møterett for Høyesterett.

Eeg Nielsen ble cand. jur. fra Universitetet i Bergen i 1978 og startet i 1979 som advokatfullmektig i Advokatfirmaet Harris. Han var advokaten i firmaet med lengst ansiennitet da han pensjonerte seg i 2015. Han arbeidet særlig med plan og bygningsrett. Eeg Nielsen var medlem av planlovutvalget som utarbeidet plan og bygningsloven fra 1985. Han ble partner i firmaet i 1982 og fikk møterett for Høyesterett i 1992.

I 1975 ble han valgt inn i Bergen bystyre for Høyre hvor han satt i to perioder. Han har tidligere vært sjef for Dræggens Buekorps.

## Kilder
* Artikkel i *[[Bergens Tidende]]* 9. juni 2011.

## Eksterne lenker
* Harris.no CV
Svein Pedersen

**Svein Pedersen** (født 1944) er en norsk tidligere ishockeyspiller. Han representerte Hasle/Løren, og fikk Gullpucken i 1976. Han spilte over 22 sesonger i klubben, og var med og tok Norgesmesterskapet for klubben i 1972-74 og 1976. Han har 31 offisielle landskamper for Norge.

## Referanser


## Eksterne lenker
*
Jan Erik Solberg

**Jan Erik Solberg** (født 1946) er en norsk tidligere ishockeyspiller. Han representerte Jar Hockey og Vålerenga Ishockey.  Solberg fikk Gullpucken i 1967.

## Referanser


 

## Eksterne lenker
*
Knut Nygård

**Knut Nygård** (født 23. mai 1933 i Oslo) er en norsk tidligere ishockeyspiller (keeper) som representerte Skeid. 

Nygård startet karrieren i Hasle/Løren og var aktiv utøver på 1950- og 1960-tallet. Han var på landslaget fra 1955 til 1965. Han fikk Gullpucken i 1961.

Etter ishockeykarrieren arbeidet han i mange år på lageret til Løwener Mohn.

## Referanser


## Eksterne lenker
*
Niels Thomessøn

**Niels Thomessøn** (også skrevet **Nils Thomassøn** og **Niels Thomassøn**; 1605–1662) var en norsk prest som har blitt ansett som en av datidens lærdeste humanister i Norge, og som i ettertiden er mest kjent for sin rebusbok *Cestus sapphicus* fra 1661.

Han gikk på skole  i Oslo og København og studerte ved Universitetet i Rostock og Universitetet i Leiden. Etter studiene ble han i 1631 rektor ved daværende Oslo skole, et embede han overtok etter sin bror Sevald Thomessøn fordi Sevald i 1630 hadde tatt over sognepresteembedet fra deres far Thomas Laugessøn (1566–1630). I 1633 mottok Niels en magistergrad. I 1636 ble Niels Thomessøn suspendert fra sognepreststillingen i Oslo på grunn av injurier, men samme år ble han utnevnt til sogneprest på Toten. Fra 1652 var han prost i Toten og Hadeland prosti.
 
I 1661 utkom boken *Cestus sapphicus*, som handlet om ekteskapet, og inneholdt en rekke rebuser i form av bilder og tekst. Verket var tilegnet arveprinsen Christian V av Danmark og Norge (født 1646). Litteraturprofessor Francis Bull oppfattet boken som en lærebok i latin, men senere har Vibeke Roggen – som i 2022 tok doktorgraden på dette verket – påvist at den er mer ment som underholdning blant lærde. Utgivelsen fra 1661 hadde 31 kobberstikk av presten og kunstneren Didrik Muus (1633–1706), samt innledning og tegninger av Niels' nevø Knut Sevaldsen Bang. Boken ble utgitt av boktrykkeren Michel Thomessøn (død 1688) og var den første illustrerte boken som ble utgitt i Norge.

I etterordet til *Cestus sapphicus* listet Niels Thomessøn opp alle sine tidligere utgitte verker, og oppga at han med dette ville forhindre at andre tok æren for det han hadde skrevet. Foruten *Cestus sapphicus* og en avhandling han leverte ved Universitetet i Leiden i 1628, har imidlertid de øvrige verkene hans gått tapt. 

Niels Thomessøn ble gravlagt ved Hoff kirke på Lena (tettsted). Sogneprestjobben ble den 8. august 1662 overtatt av den ovennevnte nevø Knut Sevaldsen Bang (1633–1695) som var broren Sevalds sønn.

## Bibliografi

### Eksisterende
*
*

### Verker som har gått tapt (utvalg)

* *Gemebunda Norvegicæ Columba* (dikt) – tittelen betyr «Norges sukkende due»

## Referanser
Joey Heatherton

**Joey Heatherton** (født 14. september 1944) er en amerikansk skuespiller, danser og sanger. 

Hun ble døpt Davenie Johanna Heatherton og brukte klengenavnet Joey til vanlig. Hennes far Ray Heatherton var skuespiller på Broadway og TV-pionér. Heatherton begynte sin karriere som barneskuespiller i 1959 i en Broadway-produksjon av The Sound of Music, og hun fikk sin første vedvarende nasjonale eksponering samme år da hun var med i The Perry Como Show. Heatherton spilte også mye på The Dean Martin Show etter hennes første episode den 16. september 1965. 

I mai 1969 opptrådte Heatherton på Tonight Show sammen med Johnny Carson. Heatherton har dukket opp i filmer som Twilight of Honor (1963), Where the Love Has Gone, (1964) og My Blood Runs Cold (1965), sammen med skuespiller-veteraner Claude Rains, Bette Davis og Susan Hayward. I Twilight of Honor, hennes debut på film, spilte Heatherton den unge kona til en siktet morderen som ble spilt av Oscar-nominerte Nick Adams. Heatherton sin siste rolle som skuespiller var i 2002 med filmen Reflections of Evil. I 1969 giftet Heatherton seg med Lance Rentzel. I 1970 ble Rentzel arrestert for uanstendig eksponering foran en 10 år gammel jente. Ekteparet ble separert kort tid etterpå og de tok ut endelig skilsmisse i 1972.

## Referanser


## Eksterne lenker
* 
* 
*
Liste over statsledere i 198

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Richard Portnow

**Richard Portnow** (født 26. januar 1947 i Brooklyn i New York) er en amerikansk skuespiller, best kjent for rollen som Arvis i filmen Perfect Stranger. Richard har også spilt rollen som Marty Klien i TV-serien *[[Hannah Montana]]*.

## Filmografi
* 1991 - Brudens far
* 1991 - Barton Fink
* 1998 - Frykt og avsky i Las Vegas
* 2012 - Hitchcock
* 2013 - Oldboy

## Referanser


## Eksterne lenker
*
Anthony Michael Hall

**Anthony Michael Hall** (født **Michael Anthony Hall**; 14. april 1968 i Boston i Massachusetts) er en amerikansk skuespiller, filmprodusent og regissør som spilte hovedrollen i flere ungdomsorienterte filmer på 1980-tallet.

Hall begynte sin karriere som skuespiller i TV-reklamer og på teater allerede som barn, og han hadde sin teater-debut i 1980. Hans filmer i samarbeid med regissør og manusforfatter John Hughes begynte i 1984 med komedien *[[Å, for en bursdag!]]*, som formet hans tidlige skuespillerkarriere. Halls neste filmer med Hughes var i klassikerne *[[The Breakfast Club]]* og *[[Weird Science]]*, begge ble filmet i 1985. Hall spilte i *[[Saturday Night Live]]* i 1985 og 1986 og han hadde hovedrollen i filmer som *Out of Bounds* (1986), *Johnny Be Good* (1988), ''Edward Scissorhands'' (1990) og *[[Six Degrees of Separation]]* (1993). Etter en rekke mindre roller gjennom 1990-tallet, spilte Hall rollen som Microsofts Bill Gates i TV-filmen *Pirates of Silicon Valley* fra 1999. Hall hadde en ledende rolle i TV-serien *The Dead Zone* fra 2002 til 2007 og spilte i The Dark Knight (2008) og i skrekkfilmen Halloween Kills (2021).

## Referanser


## Eksterne lenker
* 
*
Kadeem Hardison

**Kadeem Hardison** (født 24. juli 1965 i Bedford-Stuyvesant, Brooklyn i New York) er en amerikansk skuespiller.

Hardison er sønn av Bethann (født  Hardison), en modell som eide sitt eget modellbyrå, og Donald McFadden, en kunst-samler. Han er best kjent for sin rolle som Dwayne Wayne i TV-serien *A Different World*, en spin-off av den langvarige NBC sitcom-serien *[[The Cosby Show]]*. Hans skuespillerkarriere ble hovedsakelig forvaltet av moren, Bethann. Hardison var tidligere gift med sangeren Chanté Moore, og sammen har de datteren Sophia.

Hardison er fortsatt en nær venn av skuespilleren Darryl Bell, som spilte hans beste venn Ron Johnson i TV-serien *A Different World*. Han har hatt gjesteroller i  en rekke andre TV-serier, inkludert *Living Single*, *[[Girlfriends]]*, *The Boondocks* (som seg selv) og i *Everybody Hates Chris* der han spilte rollen som dommer. Hans filmroller inkluderer *School Daze*, *Def of Temptation*, *[[Vampire in Brooklyn]]*, *30 years to life*, *Made of Honor*, *The Sixth Man*, *Drive*, *Renaissance Man*, *Panther*, *Who's Your Daddy?* og *White Men Can't Jump*.

## Referanser


## Eksterne lenker
*
Tony Hamilton

**Tony Hamilton** (født 4. mai 1952, død 29. mars 1995) var en australsk skuespiller, modell og danser. 

Hamilton ble født i Liverpool, England, men ble adoptert av en australsk RAF-flyver og hans kone kort tid etter fødselen, og han vokste derfor opp på en sauefarm i adoptiv-foreldrene sitt hjemland, Australia. Hamilton ble utdannet ved Scotch College i Adelaide, der dans og ballett var en betydelig del av pensum. Hamilton viste seg å ha et talent for ballett, og etter endt skolegang, begynte han en karriere som profesjonell danser sammen med The Australian Ballet Company. 

I 1972, under en danseturné i Europa med The Australian Ballet, ble Hamilton oppdaget av en motefotograf. Dette resulterte i at Hamilton kort tid senere forlot ballet-dansing og flyttet til USA for å begynne en karriere som modell. I løpet av de neste 10 årene, arbeidet Hamilton seg som modell i Europa, Amerika, Asia og Afrika. Hamilton ble populært blant flere verdensberømte fotografer som f.eks. Richard Avedon og Bruce Weber. Hamilton arbeidet ofte sammen med kjente motedesignere som Gianni Versace, og ofte var han avbildet med i mote-magasiner som Vogue og GQ. 

Etter å ha jobbet en stund som modell, begynte Hamilton også å spille teater, ettersom han ønsket å utvide sin karriere. Han fikk sitt store gjennombrudd som skuespiller den amerikanske TV-serien Cover Up fra 1984. Hamilton døde i Los Angeles, California den 29. mars 1995 av aids-relatert lungebetennelse. Foreldrene til Antony Hamilton, Donald og Margaret Smith, og hans søster Penelope ba offentligheten om at alle bidrag gjort i hans navn ble gitt til forskjellige formål som bekjempet aids.

## Referanser


## Eksterne lenker
*
Blow Out

***Blow Out*** er en amerikansk politisk thriller fra 1981 regissert og skrevet av Brian De Palma. Hovedrollen spilles av John Travolta, mens Nancy Allen og John Lithgow har sentrale biroller. Filmen er sagt å være inspirert av filmen *[[Avlyttingen]]*. En annen inspirasjonskilde var trolig den meget omtalte bilulykken som presidentkandidat Ted Kennedy var involvert i på slutten av 1960-tallet. Filmens konspiratoriske innhold har trolig hentet mye fra den stemningen som oppstod etter Watergateskandalen.

*Blow Out* ble meget godt mottatt av kritikerne, men ble ingen stor publikumssuksess i USA.

## Handling
Jack Terri (John Travolta) står en sen nattetime og tar opp lydeffekter til en film. Plutselig ser han en bil kjøre i elven. Jack stuper i elven og klarer å redde en ung pike. Bilens fører er allerede druknet. Den druknede viser seg å være en mulig presidentkandidat. Jack blir deretter innviklet i en innfløkt sak med mye korrupsjon og kriminalitet. Selv blir han besatt av tanken på å løse mysteriet og gransker derfor sine lydopptak i håp om å finne ut mer.

## Om filmen
;Anmelderne
*Blow Out* ble meget godt mottatt av kritikerne, noe som gjenspeiles av at den har fått så mye som 90% på Rotten Tomatoes (Fresh Rating). Den amerikanske filmkritikeren Roger Ebert gav den toppkarakter.

Aftenpostens anmelder gav den blandet mottakelse, men gav mye ros til Travoltas rolleprestasjon, som han mente gjorde sin beste skuespillerprestasjon noensinne.

;Publikum
Den innbrakte $12 millioner på amerikanske kinoer og havnet dermed på en 59.-plass over de mest innbringende filmene i USA i 1981.

## Rollebesetning
* John Travolta : Jack Terry
* Nancy Allen : Sally
* John Lithgow : Burke
* Dennis Franz : Manny Karp
* Peter Boyden : Sam
* Curt May : Donahue
* John Aquino : Det. Mackey
* John McMartin : Lawrence Henry
* Deborah Everton : Nutte

## Referanser


## Eksterne lenker
*
John Hannah

**John Hannah** (født 23. april 1962 i South Lanarkshire i Skottland) er en skotsk skuespiller fra film, fjernsyn og teateroppsetninger.

Hannah studerte ved East Kilbride Rep Theatre Club før han begynte ved Royal Scottish Academy of Music and Drama. Hannah hadde gjesteopptredener i Tv-seriene Alias (2001), Carnivale (2002) og Frasier (2003). I 2006 hadde han en rolle i drama-serien New Street Law. I 2007-2008 hadde han den ene hovedrollen i dramaeserien Cold Blood. Den 24. desember 1997 etablerte Hannah i samarbeid med produsent Murray Ferguson et produksjonsselskap som fikk navnet Clerkenwell Films. Hannah giftet seg med skuespilleren Joanna Roth den 20. januar 1996. Paret hadde møttes flere år i forveien under en produksjon av William Shakespeares Measure for Measure. Paret fikk tvillinger, en gutt som heter Gabriel og en jente som heter Astrid, født 11. februar 2004. Hannah har i mange år brukt sin status som kjendis til å støtte forskjellige veldedige formål.

## Referanser


## Eksterne lenker
*
Veronica Hamel

**Veronica Hamel** (født 20. november 1943 i Philadelphia i Pennsylvania) er en amerikansk skuespillerinne. 

Hamel ble uteksaminert fra Temple University og arbeidet deretter som sekretær for et selskap som produserte strykebrett og tilbehør til strykebrett. Hun begynte på en karriere som modell etter å ha blitt oppdaget av Eileen Ford. Hennes første filmrolle var i 1971, etterfulgt av roller filmene *Beyond the Poseidon Adventure* og *When Time Ran Out*. Hamel var modell i den siste kommersielle reklamen for sigaretter som gikk på TV i USA på nyttårsaften i 1971 på *[[The Tonight Show]]*.

## Referanser


## Eksterne lenker
*
Baekje

**Kongedømmet Baekje** (koreansk: 백제; Hanja: 百濟; RR: Baekje; MR:Paekche) var et koreansk monarki som eksisterte mellom 18 f.Kr. og 660 og omfattet områder som i dag er en del av de sørkoreanske provinsene Jeolla og Chungcheong.

Baekje ble grunnlagt av Onjo, som var den tredje sønnen til Goguryeos grunnlegger Jumong, ved *[[Seoul|Wiryeseong]]* (dagens Seoul). Det gikk under i 660, etter å ha blitt beseiret av en allianse mellom et annet koreansk monarki, Silla og Tang-Kina.

På høyden av sin makt på 400-tallet behersket Baekje hoveddelen av den vestlige Koreahalvøya, helt opp til Pyongyang og også noen kolonier i Kina. Baekje utviklet seg til en betydelig regional sjømakt, med politiske og handelsmessige forbindelser med både Japan og Kina.

## Galleri

Fil:Korea-Baekje-Incense.burner-01.jpg|Bronseforgylt røkelsesbrenner fra Baekje.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
FK Púchov

**FK Púchov** er en fotballklubb fra byen Púchov i det nordvestlige Slovakia. 
Klubben ble stiftet i 1920 under navnet Športový klub Púchov (Sportsklubben Puchov). Klubbens farger er svart, rødt og hvitt. I 1968 skiftet sportsklubben navn til TJ Gumárne 1.mája Púchov. Den gang omfattet klubben de fire idrettene fotball, håndball, ski og ishockey.  
I 1993 skiftet klubben navn til ŠK Matador Púchov. I sesongen 2001/02  ble Púchov nummer to i Corgoň Liga, som er Slovakias høyeste liga. Matador vant den slovakiske cupen, Slovenský Pohár, sesongen 2002/03 ved å slå Slovan Bratislava 2-1 i finalen. Etter 2007 har klubben brukt navnet FK Púchov. Laget spiller for tiden i slovakisk 3.-divisjon, etter å ha rykket ned i 2010/11-sesongen.

## Historiske navn
*1920 – Športový klub Púchov 
*1945 – ŠK Rolný Púchov 
*1948 – Sokol Makyta Púchov 
*1956 – TJ Iskra Púchov 
*1968 – TJ Gumárne 1.mája Púchov 
*1993 – ŠK Matador Púchov 
*2003 – FK Matador Púchov 
*2007 – FK Púchov 

## Meritter

* '''Slovakisk cup''': 2003

## Kjente spillere

* František Chovanec 
* Jozef Chovanec 
* Jozef Tománek 
* Štefan Tománek 
* Jozef Bajza 
* Milan Bagín 
* Milan Luhový 
* Ľubomír Luhový 
* Ivan Kozák 
* Mário Breška 
* Tomáš Bernady 
* Alias Lembakoali 
* Jozef Mužlay 
* Zdeno Štrba 
* Kornel Saláta 
* Patrik Mráz

## Kjente hovedtrenere

*Jozef Šuran
*Milan Lešický
*František Komňacký
*Pavel Vrba
## Eksterne lenker
*
Boye Ølstøren

**Boye Ølstøren** (født 1954) er en norsk travtrener og kusk. 

Ølstørens hjemmebane var opprinnelig Leangen Travbane, og seinere Varig Orkla Arena. I løpet av karrieren har Ølstøren vunnet 2074 seire per 30.11.2025.

Ølstøren starta tidlig med trav, og i begynnelsen av 1970-åra var han stallmann hos henholdsvis Karsten Buer og Alf Ulven ved Bjerke Travbane. I denne perioden vant han sitt første større løp, Kong Salomons Pokalløp på Vikodden i 1974 med Sjurjenta. Etter det jobba han et par år i Sverige. Ølstøren begynte sin egen travtrenervirksomhet i 1979, og allerede første året ble han trenerchampion på Leangen med 65 seire. Hans første store seier der var i Leangen Grand Prix med Fornesbrun i 1982.  

Ølstøren har vunnet Norsk Trav Derby tre ganger. Første seier var med Perle Troll i kaldblodsderbyet i 1984. Seier nummer to og tre kom i varmblodsderby med Mr Moxy i 1989 og Zoot Spin i 1990. Han har også to seire i Norsk Travkriterium med Løbergs Troll i 1985 og Stocking i 1986, og med Løbergs Troll vant han også tidenes første løp på Biri da travbanen åpna i 1985. Andre storløpsseire inkluderer seirene med Perle Troll i Lars Laumbs Løp (1986), Norgesmesterskapet (1987) og Jacob Meyers Pokalløp (1988), med Mr. Moxy i Forus Open (1991), med Brief Encounter i Ulf Thoresens Minneløp (1997) og Tamin Sandys æresløp (1997) og med Lundseth Vinn i Kristianiapokalen (1998). 

I 1980- og 1990-åra var Ølstøren blant landets ledende travtrenere. Han vant kuskechampionatet på Leangen Travbane i flere år, og vant over 100 seire på landsbasis i fem av disse åra. I 1989 passerte Ølstøren 1000 travseire da han vant med Madame Wiking 9. oktober. Ølstøren vant utrolige 7 av 9 løp på Leangen Travbane på travkjøringa 19. februar 1990. 

På begynnelsen av 2000-tallet fikk Ølstøren problemer med ryggen etter et fall fra sulkyen. Ølstøren ble aldri helt kvitt problemene og måtte til slutt legge travkjøringa på hylla i 2008. Han kom tilbake som travkusk etter elleve års pause sommeren 2019.

Etter comebacket har Ølstøren kjørt færre løp enn tidligere, men han tar likevel jevnt og trutt nye seire. En ny milepæl kom med hesten Jan Livar da Ølstøren tok sin seier nummer 2000 på Varig Orkla Arena 4. desember 2022.

## Referanser


## Eksterne lenker
* Ølstørens profil på Det Norske Travselskaps nettsted *travsport.no*. Besøkt 7. august 2024.
Gründerzeit

**Gründerzeit** (Gründertiden) i vid forstand er den industrielle tidsalder i Mellom-Europa i det 19. århundret inntil det store børskrakket i 1873. I denne betydningen har perioden intet klart utgangspunkt. 

*Gründerzeit* i snevrere forstand er den økonomiske oppsving i Tyskland etter den fransk-tyske krig 1870–71. 

## Referanser
Gjenferd (bok)

***Gjenferd*** er bok nummer ni av Jo Nesbøs krimbøker om politietterforsker Harry Hole, gitt ut i 2011.

Harry Hole kommer tilbake fra Hongkong etter tre år og melder seg på Politihuset for å etterforske et nedprioritert og til og med allerede oppklart drap i narkomiljøet. I Oslo er antall gjenger og heroinsalget sterkt redusert etter innsatsen til den nye sosialbyråden i samarbeid med den nye sjefen for Orgkrim, Bellman, Harrys rival fra *[[Panserhjerte (bok)|Panserhjerte]]*. Men det er kommet et nytt dop på gata kalt fiolin, et opiat som gir færre overdosedødsfall, men også sterkere avhengighet. 

Harry får møte den antatte drapsmannen. Det er en gutt på 18 år som han ikke har sett på lenge, nemlig Oleg, sønnen til hans ekskjæreste Rakel, som har vokst opp med Harry som sin farsfigur. Nye overraskelser dukker opp, og det i utgangspunktet typiske dopdrapet får et omfang Harry ikke hadde forutsett. Og de fleste sporene peker én vei. Oppover. 

*Gjenferd* ble nominert til Bokhandlerprisen 2011.

## Eksterne lenker
* ''Gjenferd'' på Aschehougs hjemmeside
Kärntnertortheater

**Kärntnertortheater** eller **Theater am Kärntnertor** (Kärntenportens teater) var et teater i Wien. Det offisielle navnet var *Kaiserliches und Königliches Hoftheater zu Wien* («Det keiserlige og kongelige hoffteater i Wien»).

Teateret ble oppført i 1709 etter skisser av Antonio Beduzzi, og ble bekostet av Wiens bykasse. Teateret skulle i utgangspunktet være for alle byens sosial klasser. Bygningen ble ødelagt i en brann i 1761, men gjenoppbygget etter tegninger av Nicolò Pacassi og innviet to år senere.
 
I 1861 begynte byggingen av Wiener Staatsoper på en tilgrensende tomt, og operaen sto ferdig i 1869. Året etter, i 1870, ble det gamle teateret revet. I dag ligger Hotel Sacher på tomten.

Teateret huset en rekke urpremiere av kjente stykker og komponister, blant den Joseph Haydn, Wolfgang Amadeus Mozart, Antonio Salieri, Ferdinando Paër, Franz Schubert, Conradin Kreutzer, Carl Maria von Weber, Frédéric Chopin, Gaetano Donizetti, Otto Nicolai og Friedrich von Flotow.

Blant høydepunktene var imidlertid urpremieren av Ludwig van Beethovens Symfoni nr. 9 7. mai 1824, som endte med at politiet måtte sendes inn for å tømme lokalet for de begeistrede tilskuerne som brøt den tids etikette ved å gi en vanlig privatperson som Beethoven fem framkallinger i stående ovasjoner, mens keiserparet normalt bare fikk tre.

## Litteratur
* Eleonore Schenk: *Die Anfänge des Wiener Kärntnertortheaters (1710 bis 1748)*. Avhandling, Wien 1969.
* Gustav Zechmeister: *Die Wiener Theater nächst der Burg und nächst dem Kärntnerthor von 1747 bis 1776*. Böhlau, Wien 1971.
Stacy Lewis

**Stacy Lewis** (født 16. februar 1985) er en amerikansk profesjonell golfspiller på LPGA-touren.

Som ung ble det oppdaget at hun hadde skoliose, og gjennomgikk en operasjon mens hun gikk på gymnaset. 

Hun hadde likevel en vellykket karriere som amatør da hun spilte universitetsgolf. Blant annet fikk hun delta i LPGA-turneringen LPGA NW Arkansas Championship i 2007. Hun ledet etter første runde, og da turneringen ble avbrutt etter denne runden på grunn av dårlig vær ble hun stående som vinner. Seieren regnes dog ikke som en offisiell LPGA-seier på grunn av væravbruddet.

Hun ble profesjonell i 2008. Hennes første turnering som proff ble US Women's Open Championship. Hun ledet turneringen før den siste runden, men endte på delt 3.-plass fem slag bak vinneren. På slutten av sesongen måtte hun til LPGAs kvalifiseringsskole for å få spillerett på touren i 2009. 

I 2011 vant hun major-turneringen Kraft Nabisco Championship, tre slag foran den daværende verdenseneren, Yani Tseng. 

## Meritter
### Offisielle seire på LPGA-touren
*2011 **[[Kraft Nabisco Championship]]**

## Referanser


## Eksterne lenker
* 
*
Tuska Open Air Metal Festival

**Tuska Open Air Metal Festival**, er en finsk musikkfestival, ofte kun kalt **Tuska** (*smerte*, *lidelse*), og er den største heavy metal-festivalen i Norden.

Festivalen startet i 1998 og har gradvis økt i størrelse med tiden. Fra 2001 til 2010 har festivalen blitt holdt i Kaisaniemiparken midt i Helsingfors. I 2011 blir festivalen holdt på Suvilahti i Sörnäinen, Helsingfors. 

I 2005, 2006, 2008 og 2010 var alle billetter utsolgt og over 36&nbsp;000 publikummere var til stede for å se og høre 32 artister på det meste.

Av norske artister har blant annet disse opptrådt: Kvelertak, Enslaved, Satyricon, Immortal, Dimmu Borgir, Emperor og Gorgoroth. 

Andre anerkjente artister av internasjonal størrelse har vært blant andre: Celtic Frost, Venom, Accept, Dio, Nightwish, Bruce Dickinson, Type O Negative, Kreator, Morbid Angel, Slayer, Cannibal Corpse, Suicidal Tendencies, W.A.S.P., Testament, Megadeth og Kamelot.

## Eksterne lenker
*
Det svarte alvor

***Det svarte alvor*** er en norsk dokumentar fra 1994, produsert av NRK og regissert av Gunnar Grøndahl. Den ble sendt 12. april og varte ca 35 minutter.

Dokumentaren tar opp black metal-musikken og satanisme, kirkebrannene på 1990-tallet, samt drapet på Øystein Aarseth. Dokumentaren inneholder blant annet intervjuer med Ihshan fra Emperor, Garm fra Ulver, Hellhammer fra Mayhem, Satyr fra Satyricon og konsertopptak med Immortal.

## Referanser


## Eksterne lenker
*
Dynamo Open Air

**Dynamo Open Air Festival** er en heavy metal-musikkfestival i Nederland.

Festivalen har holdt på nesten årlig siden 1986. Opprinnelig ble den startet for å feire 5-års jubileet til Dynamo Rock Club i Eindhoven. Siden den gang har festivalen øket, fra 5&nbsp;000 tilskuere til over 110&nbsp;000 i 1995. Størrelsen skapte problemer for den nederlandske infrastrukturen, så året etter måtte festivalen nøye seg med maks 60&nbsp;000 tilskuere. Etter dette fikk arrangørene problemer med å finne sted til å avholde festivalen, noe som førte blant annet til at det ble en en-dags festival etter 2000, istedenfor 2-3 dager som tidligere, og at festivalen bla avlyst enkelte år.

Norske band som har opptrådt er blant andre: Dimmu Borgir, Immortal, Mayhem, Emperor, Enslaved, Gluecifer, Satyricon, Theatre of Tragedy, Motorpsycho og svensk/norske Clawfinger.

Store anerkjente internasjonale artister har blant annet vært: Slayer, Metallica, Iron Maiden, Kreator, Agent Steel, Fates Warning, Testament, Anthrax og Mercyful Fate.
Keith Wegeman

**Keith Richard Wegeman** (født 28. august 1929 i Denver, Colorado, død 22. august 1974 i Mexico) var en amerikansk skihopper. Han ble nummer 24 i VM i Lake Placid i 1950 og nummer 13 Falun i 1954. I OL i Oslo i 1952 ble han nummer 12.

Wegeman var født i Denver, men flyttet til Steamboat Springs da han var 14 år. Etter hoppkarrieren flyttet han til Los Angeles. Han arbeidet som skiinstruktør, og var i to år programleder for et skiprogram på TV. Han var også personen (men ikke stemmen) bak figuren Jolly Green Giant i TV-reklamer.

Keith Wegemans datter Katherine Kelly Lang er skuespiller, mest kjent for rollen som Brooke Logan Forrester i såpeoperaen Glamour. Hans bror Paul Wegeman deltok i kombinert i OL i 1952.

## Kilder
* Colorado Ski and Snowboard Museum and Hall of Fame: Keith Richard Wegeman (besøkt 9. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
* 
* 
*
Imperia (band)

**Imperia** er et symfonisk gothic metal-band fra Nederland.

## Medlemmer
*Helena Iren Michaelsen – vokal
*Gerry Verstreken – bassgitar
*Jan «Örkki» Yrlund – gitar
*Steve Wolz – slagverk

## Diskografi
**The Ancient Dance of Qetesh* (2004)
**Queen of Light* (2007)
**Secret Passion* (2011)

## Eksterne lenker
* 
* 
*
Liz Greene

**Liz Greene** (født 4. september 1946 i Englewood i New Jersey) er en amerikansk-britisk astrolog, psykolog og forfatter. Hun har skrevet flere astrologibøker inspirert av C.G. Jungs psykologi og annen dybdepsykologi. 

Hun debuterte med *Saturn: A New Look at an Old Devil*, hvor hun gir en ny analyse av planeten Saturns rolle som ulykkesbringende. Greene mener at psykologi og astrologi i grunnen handler om det samme: menneskets psyke og dets utviklingsmuligheter. I boken *Relating: An Astrological Guide to Living with Others on a Small Planet* (1976) «tolkes horoskopets symboler ved hjelp av begreper som personlig og åndelig utvikling, alt i et jungiansk vokabular.» 

Greene etablerte *Centre for Psychological Astrology* i 1983 sammen med Howard Sasportas. 
Hun tok en doktorgrad ved Universitetet i Bristol i 2010 med avhandlingen *The Kabbalah in British Occultism 1860-1940*. Hun er søster av forfatteren Richard Leigh.

## Referanser
Bev Bevan

**Beverley Bevan** (født 24. november 1944 i Birmingham) er en britisk trommeslager og en av de opprinnelige medlemmene i The Move og Electric Light Orchestra (ELO).

Etter at ELO ble oppløst i 1986 startet han «ELO Part II», uten vokalist Jeff Lynne. Han har også turnert som trommeslager med Black Sabbath fra 1983 til 1984, og han spiller trommer på musikkalbumet *[[The Eternal Idol]]* fra 1987.

## Bibliografi
* *The Electric Light Orchestra Story*, Mushroom Books 1980, ISBN 0-907394-01-9

## Referanser


## Eksterne lenker
* 
* 
*
Politistasjonen Fort Apache

***Politistasjonen Fort Apache*** (originaltittel: *Fort Apache, The Bronx*) er et amerikansk kriminaldrama fra 1981 med Paul Newman i hovedrollen. Regi er ved Daniel Petrie.

## Handling
Fort Apache kaller innbyggerne i Bronx politistasjon i 41. distrikt. Den anses som det eneste trygge stedet i en bydel som er lamslått av kriminalitet. Stasjonen har nettopp fått en ny sjef, som tar i bruk harde metoder for å få bukt med kriminaliteten. Hans metoder blir møtt med skepsis av den erfarne politimannen Murphy (Paul Newman). Politistasjonen er et upopulært arbeidssted og de fleste som jobber der er mer eller mindre uønskede politifolk som har blitt tvangsforflyttet dit. En stor andel av innbyggerne i bydelen er spansktalende puertoricanere. Dette skaper problemer når et fåtall av politifolkene er spansktalende. Drapet på to politifolk fører til hardere metoder overfor beboerne. Dette skaper ytterligere frustrasjon og etterhvert blir det voldelige opptøyer i bydelen. Opptøyene utarter og ender med at en politimann myrder en ung gutt ved å kaste ham ned fra et hustak.

## Om filmen
### Anmelderne
*Politistasjonen Fort Apache* har fått 85 % på Rotten Tomatoes. Den amerikanske filmkritikeren Roger Ebert gav den 2 av 4 stjerner.

Den fikk lunken mottakelse av ''Aftenpostens'' filmanmelder, som mente den var for sensasjonpreget.

### Publikum
Filmen innbrakte $65,2 millioner på verdensbasis, hvorav $29,2 millioner i USA alene. Den ble den 25. mest innbringende filmen på amerikanske kinoer i 1981.

### Annet
Deler av manuset ble endret etter press fra lokale grupper som truet produsentene med søksmål på grunn av at de mente den fremstile etniske minoriteter i Bronx på en ufordelaktig måte.

## Rollebesetning

## Referanser


## Eksterne lenker
*
Hem igen

***Hem igen*** er et musikkalbum med Nick Borgen, utgitt på Mariann i .

## Sporliste
# «Kom och följ mig hem»
# «Ville aldrig tro»
# «Jag reser ifrån»
# «Maria»
# «Bland de höga bergen»
# «Du e alt»
# «Det känns fel»
# «Ta vad du vill»
# «Varje dag»
# «Kom till Kalifornien»
# «Hem igen»
# «Hennes sista tår»
# «Hem till friheten»
# «Ensam igen»

## Referanser


## Eksterne lenker
* ''Hem igen'' i Svensk mediedatabas
*
Du e’ vår allra bästa vän

***Du e' vår allra bästa vän*** er et musikkalbum med Nick Borgen, utgitt i 1997.

## Sporliste
# «Ester Ophelia»
# «Jag drack dig som ett vin»
# «Du e' vår allra bästa vän»
# «Ung, blåögd och blyg»
# «En sång till alla mogna män»
# «För jag tyckte om dig»
# «Eva»
# «Marilyn, jag vänter än»
# «Jag undrar om du minns»
# «I varje del av världen»
# «Du e' allt»
# «Kärlek, hopp och tro»
# «World Wide Web»

## Eksterne lenker
*
Du gjør livet til en sang

***Du gjør livet til en sang*** er et musikkalbum med Per Müller, utgitt i 1970. Dette er hans eneste solo-LP.

## Sporliste

# «Gang på gang»
# «Hei klovn»
# «Den som lever får be»
# «Du tusen sjøers land»
# «Noahs ark»
# «Ai, ai, ai, ai, ai»
# «Om du vil ha meg»
# «Den flygende hollender»
# «Natten har tusen øyne»
# «Drømmen om Elin»
# «Du gjør livet til en sang»
# «Judy, min venn»

## Medvirkende
* Per Müller - sang
* Arne Bendiksen  Produsent
* Jan Erik Kongshaug - Tekniker

## Eksterne lenker
Toffa

***Toffa*** er et musikkalbum med Svein Tang Wa, utgitt i 1980. Dette er hans første plate som soloartist. Albumet ble utgitt på nytt i 2008.

## Sporliste

# «Pytten» (Gunnar Roalkvam/Svein Tang Wa)
# «Trøbilen» (Gunnar Roalkvam/Svein Tang Wa)
# «Gjømmelegen» (Svein Tang Wa)
# «Potetsmaen og hu Frida» (Gunnar Roalkvam/Svein Tang Wa)
# «Snart jul» (Gunnar Roalkvam/Svein Tang Wa)
# «Ein sang te na Jenny» (Gunnar Roalkvam/Svein Tang Wa)
# «Mandagskveldskrigen» (Gunnar Roalkvam/Svein Tang Wa)
# «Tyggi» (Gunnar Roalkvam/Svein Tang Wa)
# «Skylka skolen» (Gunnar Roalkvam/Svein Tang Wa)
# «Te sjyss» (Gunnar Roalkvam/Svein Tang Wa)
# «Minicruise» (Gunnar Roalkvam/Svein Tang Wa)
# «Hos barberen» (Gunnar Roalkvam/Svein Tang Wa)
# «Kjangsa med armen i gips» (Gunnar Roalkvam/Svein Tang Wa)
## Medvirkende
### Musikere
* Svein Tang Wa - sang, gitar, låtskriver, artwork 
* Reidar Larsen - flygel, orgel, piano, bjelle 
* Søss Bru - fløyte (1980)
* Kay Ingjald Strengereide - fele (1980)
* Geir Otnes - trekkspill (1980)
* Arne Skage jr. - gitar på *Pytten*, *Ein sang te na Jenny*, *Te sjyss*, *Minicruise* og *Kjangsa med armen i gips* (2008)
* Tor Mathisrud - bass (2008)
* Johan Egdetveit - trekkspill på *Pytten*, *Gjømmelegen*, *Snart jul*, *Tyggi*, *Skylka skolen*, *Te sjyss*, *Minicruise* og *Kjangsa med armen i gips* (2008), produsent 
* Erlend Aasland - banjo på *Potetsmaen og hu Frida* (2008)
* Stein Inge Brækhus - trommer/perkusjon på *Mandagskveldskrigen*, *Tyggi*, *Te sjyss*, *Minicruise* og *Kjangsa med armen i gips* (2008)
* Nina Minhotti - horn på *Mandagskveldskrigen* (2008)
### Øvrige
* Gunnar Roalkvam - låtskriver
* Bjørn Eie - tekniker (1980)
* Haakon Manheim - tekniker (1980)
* Per Ravnaas - tekniker (2008)
* Terje Hellem - mastering (2008)
* Signe Christine Urdal - fotograf (2008)
* Erlend Østbø - artwork

## Eksterne lenker
* Toffa
Hørr gjøken

***Hørr gjøken*** er et musikkalbum med Svein Tang Wa, utgitt i 1998.

## Sporliste

# «Bussen» (Svein Tang Wa)
# «Barndoms by» (Svein Tang Wa)
# «Inn i mi tid» (Svein Tang Wa)
# «Skikkelige sjømann» (Svein Tang Wa)
# «Turi Luri» (Svein Tang Wa)
# «Villemann & Magnhild» (Svein Tang Wa)
# «Kaffikoppen» (Svein Tang Wa)
# «Inger Pedersen» (Svein Tang Wa)
# «Drevne damer» (Svein Tang Wa)
# «Ugh, eg har talt» (Svein Tang Wa)
# «Sommar i hekken» (Svein Tang Wa)
# «Morer» (Svein Tang Wa)
# «Adle slags folk» (Svein Tang Wa)
# «Mann i pulatoren» (Svein Tang Wa)
# «Nå e det sommar igjen» (Svein Tang Wa)
## Medvirkende
### Musikere
* Svein Tang Wa - sang, låtskriver, produsent, arrangement, artwork 
* Reidar Larsen - piano, orgel, produsent, arrangement 
* Arne Skage jr. - gitar, produsent, arrangement 
* Tor Mathisrud - bass, produsent, arrangement 
* Johan Egdetveit - trekkspill, produsent, arrangement 
* Stene Osmundsen - trommer, perkusjon, produsent, arrangement, artwork 
* Didrik Ingvaldsen - trompet på *Bussen* og *Mann i pulatoren*
* Øyvind Staveland - fløyte/fiolin/bratsj på *Inn i mi tid*
* Anne Furubotn - vokal på *Kaffikoppen*
* Bodhild Vossgård - cello på *Inger Pedersen*

### Øvrige
* Per Ravnaas - tekniker, miksing
* Erik Eriksson - fotograf 

## Eksterne lenker
*
Ekskursjon

**Ekskursjon** er en utflukt eller mindre reise som foretas som en del av undervisning eller vitenskapelig arbeid. I undervisningsøyemed foretas ekskursjoner som regel av flere personer sammen, og skiller seg fra en tur eller reise ved at den har en faglig målsetning. Dette kan være å skaffe førstehånds erfaring innen et felt, eller å belyse et emne på måter som ikke er mulig innenfor begrensingen satt av et klasserom. En ekskursjon består av et forarbeid, selve utflukten og et etterarbeid. Stedet hvor ekskursjonen foregår kalles ekskursjonsområdet.
Maqbool Fida Husain

**Maqbool Fida Husain** (født 17. september 1915 i India, død 9. juni 2011 i London i England) var en indisk maler. 

Ifølge *[[Forbes Magazine]]* ble Husain ansett som en indisk Picasso. Husain ble assosiert med indiske modernismen på 1940-tallet. Etter en lang karriere, i 1996, da Husain var 81 år gammel, oppsto en strid om maleriene hans opprinnelig kan tolkes som anti-hinduistiske. Etter diverse juridiske saker og drapstrusler i hans eget hjemland, reiste Husain i et selvpålagt eksil i 2006. I januar 2010 ble Husain tilbudt statsborgerskap i Qatar, som han aksepterte.

Husain ble først kjent som kunstner på 1940-tallet. I 1947 ble han medlem av Progressive Artists Group, grunnlagt av Francis Newton Souza. Denne gruppen bestod hovedsakelig av unge kunstnere som ønsket å bryte med de nasjonalistiske tradisjonene som var etablert av kunstskolene og i stedet oppmuntre til en indisk avant-garde. I 1952, ble hans første separat-utstilling vist frem ved Zürich i Sveits og over de neste årene har Husain hatt flere kunst-utstillinger både i Europa og i USA. I 1955 ble Husain tildelt den prestisjetunge Padma Shri-prisen fra indiske myndigheter. 

I 1967 lagde Husain sin første film. Det ble vist under Berlin Film Festival og vant en Golden Bear. Husain ble tildelt utmerkelsen Padma Vibhushan i 1991. Husain var den best betalte maleren fra India. I en alder av 92 år ble Husain tildelt den prestisjefylte Raja Ravi Varma-prisen av regjeringen i Kerala. Kunngjøringen av denne tildelingen førte til kontrovers i Kerala og enkelte kulturelle organisasjoner kjempet innbitt mot tildelingen av denne prisen til Husain. Husain ble inkludert i listen over de 500 mest innflytelsesrike muslimer i verden. I de siste årene av hans liv var Husain bosatt i Dubai og London. Han besøkte sjelden India, men uttrykte et sterkt ønske om å returnere til hjemlandet, til tross for hans frykt for arrestasjon hvis han kom tilbake. 

Husain døde i alder av 95 år, den 9. juni 2011 etter å ha vært syk i flere måneder. Han døde mens han var innlagt ved Royal Brompton Hospital i London og han skal etter planen begraves allerede 10. juni 2011. Indias tidligere statsminister Manmohan Singh har offentlig uttalt at Husains dødsfall var et stort nasjonalt tap for India.

## Referanser


## Eksterne lenker
* 
*
Larry Drake

**Larry Drake** (1950–2016) var en amerikansk skuespiller.

Drake var sønn av Lorraine, en husmor, og Raymond Drake, en ingeniør for et oljeselskap. Drake er kjent for sin rolle som den utviklingshemmede Benny Stulwicz i TV-serien *[[Lov og rett i L.A.]]* fra 1987 og frem til seriens slutt i 1994. Med denne karakteren vant Drake en Emmy Awards for to år på rad, både i 1988 og igjen i 1989.

Drake har flere roller på TV og film bak seg, blant annet i *Time Quest*, *Dark Asylum*, *Paranoid*, *Bean*, *The Beast*, *Murder in New Hampshire*, *Dr. Giggles*, *Darkman* og *Darkman II: The Return of Durant*. Drake hadde også en rolle i *[[American Pie 2]]* og i *Dark Night of the Scarecrow*. Drake giftet seg med skuespillerinnen Ruth De Sosa i 1989, og de tok ut skilsmisse i 1991. I oktober 2009 giftet Drake seg med forfatter og modell Marina Drujko, men de skilte seg senere samme år som de hadde giftet seg.

## Referanser


## Eksterne lenker
*
Lesley-Anne Down

**Lesley-Anne Down** (født 17. mars 1954 i Wandsworth, London i England) er en engelsk skuespillerinne, modell og sanger. 

Down oppnådde berømmelse som karakteren Georgina Worsley i dramaserien *Upstairs, Downstairs* fra 1973 til 1975 som gikk på TV-kanalen ITV. Down fikk ytterligere anerkjennelse for sine opptredener i filmene *The Pink Panther Strikes Again* (1976), *A Little Night Music* (1977), *The First Great Train Robbery* (1979), *Hanover Street* (1979), *Sphinx* (1981) og *Nomads* (1986). Down er også kjent for å ha spilt rollen som «Madeline Fabray Lamotte Main» i TV-serien *[[Nord og sør]]*, som hun ble nominert til Golden Globe Awards for i 1986.

I 1990 spilte Down rollen som «Stephanie Rogers» i såpeserien *[[Dallas (TV-serie)|Dallas]]* på CBS. Mellom 1997 og 1999 spilte Down rollen som «Olivia Blake» i NBC-serien *Sunset Beach*. Siden mars 2003 har Down framstilt «Jacqueline Payne Marone» i såpeoperaen *The Bold and the Beautiful* og i tenårene vant hun flere skjønnhets-konkurranser. Down ble kåret til Storbritannias vakreste tenåring i en alder av femten år. Down har i løpet av sin skuespiller-karriere arbeidet sammen med flere ledende mannlige skuespillere som blant annet Laurence Olivier, Sean Connery, Anthony Hopkins og Donald Sutherland i forskjellige filmer. I 2001 hadde Down en ledende rolle i TV-filmen *The Perfect Wife* og i 2002 opptrådte hun i *You Belong to Me*.

Etter å ha avsluttet en ti år langt forhold med skuespiller og forfatter Bruce Robinson, giftet hun seg med Enrique Gabriel i 1980, men endte ekteskapet etter et og et halvt år. Downs andre ekteskap var med filmregissør William Friedkin fra 1982 til 1985 som hun har sønnen Jack (født i 1982) sammen med. Down møtte hennes tredje ektemann, fotograf Don E. Fauntleroy, under filmingen av TV-miniserien *Nord og Sør* i 1985. De begynte en utenomekteskapelig forhold mens Down fremdeles var gift. Down og Fauntleroy har sammen sønnen George-Edward (født 1998).

## Referanser


## Eksterne lenker
* 
* 
* 
*
Boaz Kiplagat Lalang

**Boaz Kiplagat Lalang** (født 1980) er en kenyansk mellomdistanseløper, som spesialiserer seg på 800 meter. Hans fremste medaljer til nå er sølv i VM i friidrett innendørs 2010 og gull i Samveldelekene 2008.

## Karriere
I sommer-OL 2008 i Beijing deltok han på 800 meter. Her kom han på andreplass i sitt innledende heat, og tredjeplass i sitt semifinaleheat med tiden 1.45,87. Dette holdt ikke til å komme til finalen, han var to hundredeler bak Gary Reed i semifinalen.

I 2010 vant han to store internasjonale medaljer. I mars vant han sølv på 800 meter i VM i friidrett innendørs 2010, bak Abubaker Kaki. I oktober vant han gull i Samveldelekene, med tiden 1.46,60, foran sine to landsmenn Richard Kiplagat og Abraham Kiplagat. Han satte også ny personlig rekord på 1 mile i april 2010, med tiden 3.56,14, da han deltok i *Drake Relays* i USA. 

Han fikk sølv på 800 meter i de Panafrikanske leker 2011, bak Taoufik Makhloufi, og i VM i friidrett innendørs 2012 ble han slått ut i semifinalen. 

## Referanser


## Eksterne lenker
*
Oscar Nielsen

**Oscar Nielsen** var en norsk friidrettsutøver som konkurrerte i diskoskast. Han vant diskoskast under NM i friidrett 1901. Han representerte Kristiania IF i Oslo.

## Eksterne lenker
*